सेना में रोजगार प्राप्त करने के लिए जागरूकता शिविर लगाया
सफीदों | राजकीयकन्या कॉलेज में गुरुवार को महिला प्रकोष्ठ की ओर से छात्राओं को सेना में रोजगार प्राप्त करने के लिए जागरूक शिविर का आयोजन किया गया। इसकी अध्यक्षता कॉलेज प्राचार्य डॉ. जेएन गहलोत ने की। शिविर में आरएएफ बटालियन के सहायक कमांडेंट डॉ. आरएस ढांगी ने शिरकत की। डॉ. आरएस ढांगी ने अर्धसैनिक बलों में महिलाओं के लिए रोजगार के अवसर, सेवानियम एवं जिम्मेदारियों के बारे में विस्तारपूर्वक जानकारी दी गई। उन्होंने कहा कि लड़कियां आज देश की रक्षा करने में अहम भूमिका निभा रही है। हर मोर्चे पर पुरुषों के साथ कंधे से कंधा मिलाकर महिला सैनिक देश की सेवा में अपने प्राणों को न्यौछार करती है। इंस्पेक्टर दिनकर वर्मा इकबाल सिंह ने बताया कि सेना में नियुक्ति प्राप्त करने के लिए लड़कियों को खेल में आगे रहना चाहिए, खेलकूद से ही लड़का हो या लड़कियां अपने लक्ष्य को प्राप्त कर सकते हैं। इस अवसर पर महिला प्रकोष्ठ से सुषमना चोपड़ा, डॉ. तेजवीर सैनी, अल्पना शर्मा, हर्षा भाटिया एवं सुमन शर्मा आदि मौजूद रहे।
छात्राओं को जानकारी देते कमांडेंट डॉ. आरएस ढांगी अन्य।
hin_Deva hin_Deva awa_Deva